на доклади от инспекции на хартиен носител или в електронен формат. Тези доклади се въвеждат в електронната база данни по член 78 от Регламента за контрол, и се предвиждат функционалните възможности, посочени в приложение XXIV No 2 от настоящия регламент. Минималната информация в електронната база данни съдържа поне точките, отбелязани в съответствие с член 115, параграф 1 от настоящия регламент и посочени като задължителни в приложение XXVII. Докладите от инспекции на хартиен носител също се сканират в базата данни.
 2. Базата данни е достъпна за Комисията и определения от нея орган в съответствие с процедурите, описани в членове 114, 115 и 116 от Регламента за контрол. Съответните данни в базата данни могат също да бъдат достъпни за други държави-членки в контекста на общ план за разполагане.
 3. Данните от докладите от инспекции се съхраняват на разположение в системата най-малко три години.
 ГЛАВА V
 Инспектори на съюза
 Член 119
 Уведомяване на инспекторите на Съюза
 1. Държавите-членки и Европейската агенция за контрол на рибарството уведомяват Комисията по електронен път в срок от три месеца след влизането в сила на настоящия регламент за имената на своите длъжностни лица, които са включени в списъка на инспекторите на Съюза, посочен в член 79 от Регламента за контрол.
 2. В списъка се включват длъжностни лица, които:
 а)
 имат богат опит в областта на контрола и инспекциите в рибарството;
 б)
 имат задълбочени познания за законодателството на Европейския съюз в областта на рибарството;
 в)
 владеят много добре един от официалните езици на Европейския съюз и имат задоволителни познания по втори език;
 г)
 са физически годни да изпълняват своите задължения;
 д)
 имат, ако е целесъобразно, необходимото обучение по отношение на безопасността в морето.
 Член 120
 Списък с инспектори на Съюза
 1. Въз основа на уведомленията на държаните-членки и Европейската агенция за контрол на рибарството Комисията приема списък на инспекторите на Съюза шест месеца след влизането в сила на настоящия регламент.
 2. След изготвянето на първоначалния списък държавите-членки и Европейската агенция за контрол на рибарството уведомяват Комисията до октомври всяка година за всички изменения в списъка, които желаят да въведат през следващата календарна година. Комисията нанася съответните изменения в списъка до 31 декември всяка година.
 3. Списъкът и измененията в него се публикуват на уебсайта на Европейската агенция за контрол на рибарството.
 Член 121
 Съобщения на инспекторите на Съюза до регионалните организации за управление на рибарството
 Органът, определен от Комисията, съобщава на секретариата на регионалната организация за контрол на рибарството списъка с инспекторите на Съюза, които извършват инспекции в рамките на тази организация.
 Член 122
 Правомощия и задължения на инспекторите на Съюза
 1. При изпълнение на задачите си инспекторите на Съюза спазват законодателството на Европейския съюз и, доколкото е приложимо, националното законодателство на държавата-членка, където се извършва инспекцията или — в случай че инспекцията се извършва извън водите на Европейския съюз — на държавата-членка на флага на инспектирания риболовен кораб и съответните международни правила.
 2. Инспекторите на Съюза представят служебна карта, в която са посочени тяхната самоличност и длъжността, която изпълняват. За тази цел те получават документ за самоличност, издаден